གས་བྱེད་ཀྱི་ལས་རུང་གི་བསྙེན་པའི་གྲངས་དང་འདོན་པའི་རྒྱས་་་
བསྡུས་ཀྱི་ཁྱད་པར་སོགས་ལ་མདོ་དབུས་གཙང་གསུམ་གྱི་དམ་པ་སོ་སོའི་ཕྱག་ལེན་་
དང་བཞེད་ཚུལ་མི་འདྲ་བ་མང་ཞིང་བདག་གི་རྩ་བའི་བླ་མ་རྡོ་རྗེ་འཆང་ཆེན་པོ་རྗེ་་
བཙུན་ཨ་རོལ་རིན་པོ་ཆེ་དང་འཁོར་ལོའི་མགོན་པོ་འཇིགས་མེད་བསམ་གཏན་
དཔལ་བཟང་པོ་ཡབ་སྲས་ཀྱིས་ཀྱང་སློབ་མ་སོ་སོའི་རྒྱུད་ཚོད་དང་མཐུན་པར།
ཐུན་བཞིའི་འདོན་པ་རྒྱས་བསྡུས་དང་སྔགས་གྲངས་མང་ཉུང་སོགས་སྔ་ཕྱིའི་ཞལ་་་་་
བཀོད་གནང་ཚུལ་ལ་འདྲ་མི་འདྲ་སྣ་ཚོགས་ཡོད་པས་མཐའ་གཅིག་ཏུ་ངེས་བཟུང་
དཀའ་ཡང་། བདག་གི་བསྙེན་ཁྲིད་ཐོབ་པའི་ཕྱག་ལེན་དང༌། འདོན་འགྲིགས་དང་
བསྙེན་གྲངས་སོགས་གསལ་བར་བཀོད་པ་
པ་ནི།
ཕྱི་མཚམས་ནང་མཚམས་གཅོད་
ཚུལ་དང༌། མཆོད་གཏོར་གྱི་བཅའ་ཤོམ་སོགས་ཕྱག་ལེན་མཐོང་བརྒྱུད་ལྟར་བྱས་ཏེ་
འདི་ཞེ་སྡང་ཐབས་རྒྱུད་ཀྱི་གཙོ་བོ་ཡིན་པས་མཚམས་ཀྱི་ཐོག་མའི་མགོ་མཚན་ཕྱེད་་
ནས་རྩོམ་དགོས་པས། _ ནམ་ཕྱེད་ཀྱི་དུས་སུ་ཡར་ལངས་ཏེ་ཁྲུས་དང་གོས་ཀྱི་རྣལ་
འབྱོར་ངག་བྱིན་རླབས་དང་། བགྲང་ཕྲེང་གི་སྔགས་དང་བཅས་པ་སོང་རྗེས་སྐྱབས་
འགྲོ་སེམས་བསྐྱེད་དགའ་ལྡན་ལྷ་བརྒྱ་མའི་དམིགས་རྣམ་དང་འབྲེལ་བར་དམིགས་་
བརྩེ་མའི་གསོལ་འདེབས་ཡོན་ཏན་གཞིར་གྱུར་མ་ཐུན་དྲུག་རྣལ་འབྱོར་རྣམས་སྔོན་
268

དུ་བཏང་།
ཐུན་དང་པོ་ལ་བླ་བརྒྱུད་གསོལ་འདེབས་ནས་བཟླས་པའི་མཇུག་གི་མཆོད་
གཏོར་གྱི་བར་གཞུང་བཞིན་འདོན། ཐུན་འདི་ལ་རྡོར་སེམས་བསྒོམ་བཟླས་དང་
འབྲེལ་བར་ཡིག་བརྒྱ་ཉེར་གཅིག་འདོན་དགོས། ཐུན་མོང་མ་ཡིན་པའི་བསྲུང་
འཁོར་ཁྲོ་བཅུ་ཡང་ཐུན་འདི་ལ་འདོན་དགོས། བཟླས་པའི་རྗེས་ཀྱི་མཆོད་བསྟོད་ཀྱི་
འཕྲོར། རྣམ་དག་བསམ་པའི་ཞེས་པའི་བློ་ཀ་གཅིག་གི་སྨོན་ལམ་དང་། དེ་ནས།
དུར་ཁྲོད་གཞལ་ཡས་ཁང་ལ་ཐིམ་ཞེས་པ་ནས་ཧཱུཾ་གིས་མཚན་པར་གྱུར།
ཅེས་
བརྗོད། དེ་ནས་ཤིས་བརྗོད་ལ། ཡོན་ཏན་རབ་རྫོགས་གངས་྾། སྒྲུབ་པ་པོ་ལ་྾།
དམ་ཅན་སྒྲུབ་པ་྾ ། ཞེས་ཤློ་ཀ་གསུམ་གྱི་རྗེས་སུ་འཇམ་དབྱངས་བཀའ་སྡོད་དམ་
ཅན་྾ བཀྲ་ཤིས་ཤོག །ཅེས་བརྗོད་དེ་ཐུན་མཚམས་ལ་འཇུག །ཐུན་སྔ་མ་གསུམ་ལ་
གཏོར་འབུལ་མི་དགོས། བཞི་པའི་མཇུག་ཏུ་ཕུལ་ན་དེས་ཆོག དེ་ནས་ཐུན་གཉིས་
པ་དང་གསུམ་པ་དང་བཞི་པ་གསུམ་གྱི་མགོར་ཐུན་དྲུག་རྣལ་འབྱོར་ཚར་རེ་འདོན་་
དགོས་ཐུན་སྔ་མའི་ཉེར་བསྡུའི་རྗེས་སུ་སླར་ཡང་སྟོང་བའི་ངང་ལས་ལྷའི་སྐུར་་་་་་
བཞེངས་པའི་རྒྱུན་ཡིན་ན་སྐད་ཅིག་དཀྲོང་བསྐྱེད་བྱེད་མི་དགོས།
ཐུན་མཚམས་སུ་ལྷ་གཞན་གྱི་ཆོ་ག་དང་མངོན་རྟོགས་ལྟ་བུ་བཏོན་ཏེ་བར་
བཅད་པ་ཡིན་ན་སླར་ཡང་སྐད་ཅིག་དཀྲོང་བསྐྱེད་བྱེད་དགོས། ཐུན་ཕྱི་མ་གསུམ་
གྱི་ཆོ་གའི་མགོ བདག་བསྐྱེད་ཀྱི་མཆོད་པ་བྱིན་རླབས་ནས་འཛིན། རྡོ་རྗེ་སེམས་
དཔའི་བསྒོམ་བཟླས་དང༌། རིགས་ལྔའི་སྡོམ་བཟུང་ཁྲོ་བཅུའི་བསྲུང་འཁོར་རྣམས་
འདོན་མི་དགོས། ཁྲོ་བཅུ་བསྡུས་པའི་ཚེ་མེ་དཔུང་ཕྱོགས་བཅུར་འཕྲོ་བར་གྱུར། རྭ་
བའི་དབུས་སུ་རང་ཉིད་རྡོ་རྗེ་སེམས་དཔའ་སྐུ་མདོག་དཀར་པོ་དཀར་མཐིང་་་་་་
དམར་བའི་ཞལ་གསུམ་ཕྱག་དྲུག་གི་ཞེས་འདོན་པ་བསྒྱུར་དགོས།
ནང་མཆོད་བསྡུ་ན། ཨོཾ་མཆོད་དོ་ཞེས་པ་ནས། རྩ་བའི་བླ་མ་རིན་པོ་ཆེ་ཡབ་
སྲས་བརྒྱུད་པ་དང་བཅས་པ་རྣམས་ཀྱི་ཞལ་དུ་ཨོཾ་ཨཱཿཧཱུཾ། གཞན་ཡང་རྒྱུད་སྡེ་ཆེན་
269

པོ་ཞེས་པ་མན་དཀྱུས་ལྟར་ཡིན་ལ་བསྟོད་པ།
གཉིས་མེད་ཐུན་མོང་མ་ཡིན་ཞེས་
སོགས་ཀྱིས་བསྟོད། ཞལ་དགུ་ནི་ཞེས་སོགས་ཀྱི་དག་པ་དྲན་པ་མི་དགོས། ཕྲེང་བ་
ཡང་གཤང་གཅི་འདོར་སར་ཁྱེར་བ་དང་། འགོམ་ཡུག་ཤོར་བ་ལྟ་བུ་མིན་ན་ཐུན་ཕྱི་
མ་གསུམ་ལ་ཕྲེང་ཆོག་ཀྱང་འདོན་མི་དགོས། འཇིགས་བྱེད་གཤིན་རྗེ་གཤེད་ལ་ཕྱག་
འཚལ་བསྟོད། ཅེས་པའི་རྗེས་སུ། ཨོཾ་ཨ་ར་པ་ཙ་ན་ངྷི ཞེས་བཟླས་པ་ལ་འཇུག
ཐུན་གཉིས་པ་དང་གསུམ་པ་བསྡུ་ཚུལ་ཐོར་ཐུན་དང་འདྲ། ཐུན་གཉིས་པའི་ཤིས་
བརྗོད། སྣང་སྲིད་རང་གྲོལ་྾ སྒྲུབ་པ་པོ་ལ་བསྟེན་ཅིང་྾ འཁོར་བ་མྱ་ངན་྾
ད་ནམས་དར་རྒྱས་྾ འཇམ་དབྱངས་བཀའ་སྡོད་྾ ཤོག །ཅེས་དང་། ཐུན་
གསུམ་པ་ལ་གཞན་སྔར་ལྟར་ཡིན་ལ་ཤིས་བརྗོད་ཐུན་དང་པོ་ལྟར་བྱེད་དགོས།
ཐུན་བཞི་པའི་འདོན་འགྲིགས་བཟླས་པ་ཡན་ཆད་སྔ་ཐུན་དང་ཕྱི་དྲོའི་ཐུན་ཇི་ལྟ་བ་
བཞིན་ཡིན་ལ། བཟླས་པའི་མཇུག་ཏུ་ཡིག་བརྒྱ་མཆོད་བསྟོད་དང་བཅས་པ་སོང་
རྗེས་སུ་འདས་མ་འདས་ཀྱི་མགྲོན་དང་ཆོས་སྐྱོང་གི་གཏོར་མ་རྣམས་ནང་མཆོད་
ལྟར་བྱིན་གྱིས་རླབས་ཏེ་འཇིགས་བྱེད་ཀྱི་གཏོར་མ་དང་། ཕྱོགས་སྐྱོང་ཆོས་རྒྱལ་
དང་བཅས་པའི་གཏོར་མ་གཞུང་ལྟར་ཕུལ་ཏེ་མཆོད་བསྟོད་འཕྲིན་བཅོལ་རྒྱས་པར་
བྱེད། ཆོས་སྐྱོང་གཞན་གྱི་གཏོར་བསྔོས་དང༌། མཁའ་འགྲོའི་སྤྱི་གཏོར་གཞི་བདག་
གཏོར་མ་སོགས་བསྔོ།
དེ་ནས་མཆོད་བསྟོད་བྱས་ཏེ། ཞང་ཞུང་ཆོས་དབང་གྲགས་པས་མཛད་པའི་
སྨོན་ལམ་དང་། རྒྱལ་བའི་ཡབ་གཅིག་རྗེ་བཙུན་འཇམ་པའི་དབྱངས། །ཞེས་སོགས་
པཎ་ཆེན་ཐམས་ཅད་མཁྱེན་པ་བློ་བཟང་ཡེ་ཤེས་ཀྱིས་མཛད་པའི་དཔའ་གཅིག་གི་་་
སྨོན་ལམ་བསྡུས་པ་དང་རྗེ་བཙུན་སྐལ་ལྡན་རྒྱ་མཚོས་མཛད་པའི་འདིའི་སྨོན་ལམ་་་
རྣམས་རེ་མོས་སུ་འདོན། དེ་ནས་ཡིག་བརྒྱ་བཟོད་གསོལ་ཉེར་བསྡུ་སོགས་དཀྱུས་
ལྟར་ལ་ཤིས་བརྗོད་ཐུན་གཉིས་པ་དང་འདྲའོ། །སྔགས་གྲངས་ལ་རྒྱས་བསྡུས་གསུམ་
གྱི་དབྱེ་བ་མང་ཡང་། ཨ་ར་པ་ཙ་འབུམ་གཅིག ཡ་མ་རཱ་ཛཱ་འབུམ་གསུམ། ཧྲཱིཿཥྚིཿ
270

འབུམ་བཞི། ཡ་མནྟ་ཀ་འབུམ་གཅིག ཡེ་ཤེས་འབེབས་སྔགས་ཁྲི་གསུམ་བཅས་
སོང་ན་ལས་རུང་རྒྱས་པ་ཡིན་ལ། བསྡུས་པ་བྱེད་ན། ཨ་ར་པ་ཙ། ཡ་མ་རཱ་ཛཱ། ཡ་
མནྟ་ཀ་གསུམ་ཁྲི་གསུམ་རེ་དང༌། ཧྲཱིཿཧྲཱིཿ འབུམ་བཞི་བཟླས་ན་ཡང་ཆོག
གྲངས་ལ་དམ་པ་གོང་མ་རྣམས་ཀྱིས་ཀྱང་མང་ཉུང་སྣ་ཚོགས་གསུངས་ཀྱང་ལོང་་་་་་་་
སྔགས་
སྐབས་རེ་ཡོད་ན་གཙོ་བོ་སྔགས་གྲངས་བྱེ་བ་རེའམ། དེ་ལས་མང་བ་རེ་འདོན་ཐུབ་
ན་བཟང་། སྤྱིར་མགོ་མཇུག་བར་གསུམ་ཐམས་ཅད་དུ་ལྷག་པའི་ལྷ་དང་རྩ་བའི་བླ་
མ་དབྱེར་མེད་དུ་མོས་པའི་དད་གུས་དྲག་པོ་དང་།
བྱམས་སྙིང་རྗེ་བྱང་ཆུབ་ཀྱི་
ཡང་
སེམས་མ་མཐའ་ཡང་བཅོས་མ་ཙམ་གྱི་རྩི་མ་ཡལ་བའི་ངང་ནས་ཆོ་གའི་ཚིག་རིས་་་་
ལྟར་གྱི་དམིགས་པ་ཅུང་ཟད་རེ་ཡིད་ལ་ཨེ་འཆར་བལྟས་ཏེ་འདོན་པ་དང་།
སྐབས་སྐབས་སུ་ད་རེ་སྐྱེ་བ་སྔོན་མའི་བསོད་ནམས་ཀྱིས་མཐུས་དལ་འབྱོར་གྱི་ལུས་་
རྟེན་ཁྱད་པར་ཅན་ཐོབ། བླ་མ་དགེ་བའི་བཤེས་གཉེན་མཚན་ཉིད་དང་ལྡན་པ་
མང་པོའི་ཞབས་པད་བསྟེན། ཟབ་རྒྱས་ཀྱི་གདམས་པ་སྤྱི་དང་ཁྱད་པར་དུ་དཔལ་
རྡོ་རྗེ་འཇིགས་བྱེད་ཀྱི་སྨིན་བྱེད་ཀྱི་དབང་གྲོལ་བྱེད་ཀྱི་ཁྲིད། རྒྱབ་བརྟེན་གྱི་ལུང་
སོགས་རྒྱ་ཆེར་ཐོབ། ལུས་ལ་ན་ཚ་དྲག་པོ་དང་། སེམས་ལ་སྡུག་བསྔལ་དྲག་པོས་
འཚེ་བ་ཡང་མེད། དམ་པའི་ཆོས་སྒྲུབ་པ་ལ་ཉེ་བར་མཁོ་བའི་ཟས་གོས་གནས་མལ་
སོགས་ཀྱི་མཐུན་རྐྱེན་རྣམས་ལེགས་པར་ཚང་།
རང་ཡང་བདུད་དང་སྡིག་པའི་
གྲོ ག ས ་པོ འི ་ད བ ང ་ དུ ་མ ་གྱུར་བར་དམ་པའི་ཆོས་ལ་བློ་ཁ་ཅུང་ཟད་ཕྱོགས་ཏེ།
འཇམ་དཔལ་རྡོ་རྗེ་ཁྲོས་པའི་གར་མཛད་ལྷ་མཆོག་འཇིགས་བྱེད་ཁྲོ་རྒྱལ་དབང
པོའི་བསྙེན་པ་ལ་གཞིར་བཅད་དེ་བརྩོན་འགྲུས་རྩོམ་པ་དང༌། ཡི་དམ་ལྷག་པའི་ལྷ་
ཞི་ཁྲོའི་མཚན་སྔགས་ཁྱད་པར་དུ་འཕགས་པ་རྣམས་གྲངས་བཟུང་སྟེ། བརྒྱ་སྟོང་ཁྲི་
འབུམ་བྱེ་བ་ས་ཡ་སོགས་འདོན་རྒྱུ་བྱུང་བ་ཨེ་མ་བདག་སྐལ་བ་རེ་བཟང་སྙམ་དུ་
བསམ་སྟེ་དགའ་སྤྲོ་དང་བཅས་སྔགས་བཟླ་དགོས།
སྔགས་རྣམས་ཀྱི་དོན་ནི་དཔལ་འགྲོ་བ་སྨིན་བྱེད་བློ་ཞེས་པ་ཨ་ར་པ་ཙའི་
271

སྔགས་དོན་དང་། གང་དུ་གཤིན་རྗེ་རྒྱལ་པོའི་རྟག་ཏུ་བདག །འདྲེན་པ་གང་ཞིག་
བདག་ལ་རིང་དུ་བརྩེ། ། །ལྷག་པར་གནོད་སྦྱིན་མིན་གང་བརྩེ་བ་གང༌། །དེ་དག་
ནད་མེད་སྩོལ་མཛད་གནོད་སྦྱིན་ལའོ། །ཞེས་དང༌། གཤིན་རྗེ་རྒྱལ་པོའི་རྟག་ཏུ་
བདག་དང་། །གཤིན་རྗེ་གནོད་པས་གདུང་བའི་འགྲོ་བ། །གང་ཡིན་སྐྱེ་གནས་ཟད་
མེད་འཇིག་མེད། །མཆོད་སྦྱིན་ངེས་པར་སྩོལ་ཅིག་བརྩེ་བས། །ཞེས་པའི་ཤློ་ཀ་འདི་
གཉིས་རྩ་སྔགས་ཡ་མ་རཱ་ཛཱའི་སྔགས་དོན་ལ། བློ་ཀ་འདི་གཉིས་ཀྱི་དོན་ཞིབ་ཏུ་ཤེས་
པར་འདོད་ན་བདག་གི་བླ་མ་བཀའ་དྲིན་མཚུངས་མེད་གསེར་ཏོག་རྡོ་རྗེ་འཆང་བློ་་
བཟང་ཚུལ་ཁྲིམས་རྒྱ་མཚོས་མཛད་པའི་རྩ་སྔགས་ཀྱི་དོན་འགྲེལ་འཇིགས་མཛད་་
བཞད་པའི་གད་རྒྱངས་བདུད་དཔུང་རྣམ་འཇོམས་ཞེས་བྱ་བའི་ལེགས་བཤད་རྨད་་
དུ་བྱུང་བ་ཞིག་ཡོད་པས་དེར་གཟིགས་ཏེ་ཤེས་པར་བྱའོ
།དྲག་པོའི་མཆེ་བ་རྣམ་
པར་གཙིགས་པའི་ཞལ་ཅན། ། སྐུ་གསུང་ཐུགས་ཀྱི་བདེ་བ་སྩོལ། །ཞེས་པ་ལས་
སྔགས་སམ་སྙིང་པོའི་སྔགས་དོན་དང༌། གཤིན་རྗེ་མཐར་བྱེད་ཅེས་པ་ཉེ་སྙིང་ཡི་གེ་
བདུན་པའི་སྔགས་དོན་ཡིན་པས། སྐབས་སྐབས་སུ་སྔགས་བཞིའི་དོན་ཡིད་ལ་དྲན་
པའི་་སྒོ་ནས་བདག་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་ད་ལྟ་ཉིད་དུ་་
སྩལ་དུ་གསོལ། ཚེ་རབས་ཀྱི་ཕྲེང་བ་ཐམས་ཅད་དུ་བླ་མ་འཇམ་དབྱངས་ཞི་ཁྲོས་
འབྲལ་བ་མེད་པར་རྗེས་སུ་བཟུང་དུ་གསོལ་སྙམ་དུ་འདོད་དོན་གསོལ་འདེབས་ཀྱི་་་
ཚུལ་དུ་སྔགས་རྣམས་བཟླ་དགོས་སོ།།
ཡེ་ཤེས་འབེབས་སྔགས་ནི་སྙིང་པོ་ལ་ཧཱུྃ་ཧ་ཨ་ངྷི ཞེས་པའི་ཡི་གེ་བཞི་
བཏགས་པ་ཡིན་ལ་འདི་བཟླ་བའི་ཚེ་དམིགས་པ་ཇི་ལྟར་བྱེད་པའི་ཚུལ་གསང་
འདུས་རྩ་རྒྱུད་ལས། རྡོ་རྗེ་བཟླས་པའི་སྦྱོར་བ་ཡི། །ཞེས་སོགས་ཀྱི་དོན་བླ་མ་མཉེས་
པའི་ཞལ་ལས་ཤེས་དགོས་སོ། །བསྙེན་པ་ལེགས་པར་གྲུབ་པའི་མཇུག་ཏུ། བཟླས་
པའི་ལྷག་ཆད་ཁ་སྐོང་བའི་སྦྱིན་སྲེག་ཅིག་ངེས་པར་འབུལ་དགོས། ཀུན་སྤངས་ཀྱི་
རྣལ་འབྱོར་ལྟ་བུས་གལ་སྲིད་རྫས་ཆེན་བཅུ་གཉིས་དང་ཡོ་བྱད་རྣམས་མ་འབྱོར་ན་་
272

དམིགས་པ་ཙམ་གྱིས་བྱེད་པའི་བསམ་གཏན་གྱི་སྦྱིན་སྲེག་ཀྱང་རྗེ་ཡབ་སྲས་སོགས་་་
ཀྱིས་བཞེད་པས་མི་ཆོག་པ་ཆེར་མེད་ལ། འོན་ཀྱང་དམིགས་པ་དང་ཏིང་ངེ་འཛིན་
མི་གསལ་བ་དང་། སྔགས་ཀྱི་ལྷག་ཆད་ཀྱི་ཉེས་པ་ཞི་བ་དང་མཆོད་གཏོར་མ་ཚང་
བ་དང་སྦགས་པ་སོགས་ཀྱི་ཉེས་པ་སྦྱོང་བའི་ཆེད་དུ་ཏིལ་ཁོ་ན་ལ་བརྟེན་པའི་སྦྱིན་་་
སྲེག་བསྡུས་པ་ཞིག་བདག་གི་རྩ་བའི་བླ་མ་འཇིགས་མེད་བསམ་གཏན་རིན་པོ་ཆེས་་
མཛད་ཡོད་པས་དེ་འདྲའི་སྟེང་ནས་གྲངས་ཇི་ལྟར་ཕུལ་ན་ཡང་ཆོག་གོ །དེ་ལྟ་ན་
དུས་གསུམ་རྒྱལ་ཀུན་བསྐྱེད་པའི་ཡབ་གཅིག་འཇམ་པའི་དབྱངས་གང་དྲག་ཏུ་ཁྲོས་
པ་འཇམ་དཔལ་རྡོ་རྗེ་འཇིགས་བྱེད་ཆེན་པོ་དཔའ་བོ་གཅིག་པ་བདུད་ལས་རྣམ་
རྒྱལ་གྱི་ལས་རུང་གི་བསྙེན་པ་ཚད་ལྡན་མཁས་གྲུབ་གོང་མའི་ཕྱག་བཞེས་བཞིན་
ཉམས་སུ་བླངས་ཏེ་གནས་སྐབས་དང་མཐར་ཐུག་གི་བདེ་དགེ་ལེགས་ཚོགས་ཐམས་
ཅད་ལྷུན་གྱིས་འགྲུབ་པའི་ཐབས་ལ་རྩེ་གཅིག་ཏུ་འབད་པར་བྱའོ།།
སྨྲས་པ། སྤྲོས་ཀུན་ཉེར་ཞི་ཀུན་ཁྱབ་ཆོས་དབྱིངས་མཁར། །གཟུགས་སྐུའི་ཆུ་
འཛིན་རོལ་བའི་གདེངས་ཀ་ལས།
།ཟབ་གསང་ལེགས་པར་བདུད་རྩིའི་ཆར་
།རྩེ་གཅིག་ཐོས་བསམ་བྱེད་པ་སྐལ་བ་
འབེབས་པའི། །ཕ་རྒོད་རྗེ་བཙུན་རྣམ་གཉིས་སྙིང་ནས་དྲན། །འཇམ་དཔལ་རྡོ་རྗེ་
འཇིགས་རུང་ཁྲོ་ཆེན་གར། །མ་རུང་བདུད་སྡེའི་གཤེད་དུ་རབ་བསྒྱུར་བའི། །སྨིན་
གྲོལ་ཟབ་ཅིང་གསང་བའི་མན་ངག་ལ།
བཟང་། །འཕགས་བོད་གཞུང་བརྒྱའི་ཟབ་བརླིང་ཆུ་སྲིན་གྲོང༌། བློ་བཟང་མཁྱེན་
དཔྱོད་རི་བོས་བསྲུབས་པ་ལས། །འཇིགས་མཛད་རྡོ་རྗེའི་མན་ངག་རྣམ་གསུམ་གྱི། །
བདུད་རྩིའི་བུམ་པ་སྐལ་བཟང་གསོས་སུ་གྲུབ།
།འཇིགས་པ་དག་ཀྱང་འཇིགས་
མཛད་མ་ཧེའི་ཞལ། །རབ་བཞད་ལྷ་མཆོག་བཛྲ་བྷཻ་ར་ཝའི། །ལྷ་སྔགས་རྡོ་རྗེའི་རྣལ་
འབྱོར་མཐར་ཕྱིན་པའི། །ཟླ་མེད་བླ་མ་གྲུབ་པའི་དབང་ཕྱུག་དེའི། །མདོ་རྒྱུད་
གཞུང་ལ་ཐོས་བསམ་མཛད་པའི་དོན། །དབེན་པར་རྩེ་གཅིག་ཉམས་སུ་བཞེས་པའི་
མཐུས། །ཚེ་གཅིག་ཉིད་ལ་ཟུང་འཇུག་སྐུ་བརྙེས་པའི། །རྣམ་ཐར་བསམ་གྱིན་ལག་
273

པད་སྙིང་ཀར་ཟུམ། །འཁོར་ལོའི་མགོན་དེའི་གསུང་གསང་ཨམྲྀ་ཏ། །དད་ལྡན་བློ་
གྲོས་རིན་ཆེན་ཀ་ལ་ཤར། །འཁྱིལ་བས་བསྙེན་ཐབས་མན་ངག་བསང་གཏོར་ཞིག །
སྐལ་བཟང་ལེགས་བཤད་ཉེར་འཚོར་འདི་ན་འཐོར། །འདིར་འབད་དགེ་བས་འདི་
སྣང་འགག་མ་ཐག །བསིལ་ལྡན་རི་བོས་ཡོངས་བསྐོར་དག་པའི་ཞིང་། །བདེ་
འབྱུང་འཛིན་དེར་ཐོགས་པ་མེད་ཞུགས་ནས། །མཚུངས་མེད་བླ་མའི་དགྱེས་ཞལ་
མངོན་གྱུར་ཤོག །
ཅེས་རྡོ་རྗེ་འཇིགས་བྱེད་ཀྱི་བསྙེན་ཡིག་བསྡུས་པ་འདི་ནི་དོན་གཉེར་ཅན་འགའ་ཞིག་གི་འདོད་མོས་
བཞིན་འཁོར་ལོའི་མགོན་པོ་ཨ་རོལ་རྡོ་རྗེ་འཆང་དང་གྲུབ་པའི་གཙུག་རྒྱན་འཇིགས་མེད་བསམ་གཏན་སོགས་་་་་
ཚད་ལྡན་གྱི་མཁས་གྲུབ་བཅུ་གསུམ་གྱི་མདུན་ནས་ལྷ་མཆོག་འདིས་མན་ངག་རྣམ་གསུམ་སོགས་སྨིན་གྲོལ་གྱི་་་་་
གདམས་པའི་བདུད་རྩིའི་བགོ་སྐལ་རྒྱ་ཆེར་ཐོབ་པའི་བཀའ་འབངས་ཀྱི་ཐ་ཤལ་བ་༧འཇམ་དབྱངས་ཐུབ་བསྟན་
རྒྱ་མཚོས་ཁྱོན་ཡངས་ཉ